Считано от 1 август 2022 г. на територията на Френската република се отменя извънредното санитарно положение и ограничителния режим за управление на санитарната криза.
На официалната интернет-страница на френското Министерство на вътрешните работи (HTTPS://WWW.INTERIEUR.GOUV.FR/COVID-19/DEPLACEMENTS-INTERNATIONAUX) бе публикувано съобщение, в което се посочва, че отпадат всички санитарни изисквания за пътуване към Франция.
Отпада задължението за представяне на ваксинационен сертификат или друг вид доказателство (антигенен или PCR тест за Ковид-19) при влизане на територията на Франция от чужбина.
Същите разпоредби се прилагат и при напускане територията на Франция.
До 31 януари 2023 г. Законът дава право на френските власти да въвеждат извънредни мерки с декрет, за максимален срок от два месеца, в случай на евентуална поява на нов вариант на вируса, който би представлявал заплаха за общественото здраве.
Към момента няма въведени извънредни ограничителни мерки при влизане в страната.